Komission asetus (EY) N:o 1130/2002, annettu 27 päivänä kesäkuuta 2002, puuvillan, josta siemeniä ei ole poistettu, Espanjan ja Portugalin markkinointivuoden 2001/2002 tosiasiallisen tuotannon ja siitä seuraavan kohdehinnan alennuksen vahvistamisesta



Virallinen lehti nro L 169 , 28/06/2002 s. 0023 - 0023



Komission asetus (EY) N:o 1130/2002, annettu 27 päivänä kesäkuuta 2002, puuvillan, josta siemeniä ei ole poistettu, Espanjan ja Portugalin markkinointivuoden 2001/2002 tosiasiallisen tuotannon ja siitä seuraavan kohdehinnan alennuksen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan nro 4, sellaisena kuin se on viimeksi muutettuna neuvoston asetuksella (EY) N:o 1050/2001(1), ottaa huomioon puuvillan tuotantotuesta 22 päivänä toukokuuta 2001 annetun neuvoston asetuksen (EY) N:o 1051/2001(2) ja erityisesti sen 19 artiklan 2 kohdan, sekä katsoo seuraavaa: (1) Puuvillan tukijärjestelmän soveltamista koskevista yksityiskohtaisista säännöistä 2 päivänä elokuuta 2001 annetun komission asetuksen (EY) N:o 1591/2001(3) 16 artiklan 3 kohdassa säädetään, että kuluvan markkinointivuoden tosiasiallinen tuotanto määritetään ennen kyseisen markkinointivuoden 15 päivää kesäkuuta. (2) Asetuksen (EY) N:o 1051/2001 19 artiklan 2 kohdan kolmannessa luetelmakohdassa säädetään, että tosiasiallista tuotantoa vahvistettaessa on otettava erityisesti huomioon määrät, joille tukea on haettu. (3) Tämän lähestymistavan perusteella markkinointivuonna 2001/2002 tosiasialliseksi tuotannoksi Espanjassa olisi vahvistettava 336894 tonnia ja Portugalissa 612 tonnia. Kreikassa asetuksen (EY) N:o 1051/2001 voimaantuloa seuraavana ensimmäisenä markkinointivuonna havaittujen puuvillan tuotantotukijärjestelmän soveltamiseen liittyvien ongelmien vuoksi Kreikan tosiasiallisen tuotannon arvioimiseksi tarvittavat tiedot eivät ole vielä kokonaisuudessaan saatavilla. Ennen kuin mainitut tiedot saadaan ja analysoidaan, puuvillan, josta siemeniä ei ole poistettu, tosiasiallista tuotantoa Kreikassa ja siitä seuraavaa kohdehinnan alennusta ei pitäisi tämän vuoksi vielä vahvistaa. (4) Asetuksen (EY) N:o 1051/2001 7 artiklan 2 kohdassa säädetään, että tosiasiallisen tuotannon yhteismäärän Espanjassa ja Kreikassa ylittäessä markkinointivuoden aikana 1031000 tonnia alennetaan mainitun asetuksen 3 artiklan 1 kohdassa tarkoitettua kyseisen markkinointivuoden kohdehintaa jokaisessa jäsenvaltiossa, jossa tosiasiallinen tuotanto ylittää taatun kansallisen määrän. Mainitun alennuksen laskutapa vaihtelee sen mukaan, todetaanko taatun kansallisen määrän ylitys sekä Espanjassa että Kreikassa vaiko vain toisessa näistä jäsenvaltioista. (5) Markkinointivuonna 2001/2002 taattu kansallinen määrä ylittyy Espanjassa ja jo saatavilla olevien tietojen perusteella myös Kreikassa. Lisäksi Espanjassa tosiasiallisen tuotannon taso on alhaisempi kuin 113000 tonnilla korotettu taattu kansallinen määrä. Näin ollen asetuksen (EY) N:o 1051/2001 7 artiklan 4 kohdan ensimmäisen alakohdan mukaisesti kohdehinnan alennus on Espanjassa 50 prosenttia mainitun artiklan 3 kohdassa tarkoitetusta ylityksen prosentuaalisesta määrästä. Mainittu alennus voidaan siis vahvistaa jäljempänä mainitulle tasolle. (6) Tässä asetuksessa säädetyt toimenpiteet ovat luonnonkuitujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Puuvillan, josta siemeniä ei ole poistettu, markkinointivuoden 2001/2002 tosiasialliseksi tuotannoksi vahvistetaan 336984 tonnia Espanjassa ja 612 tonnia Portugalissa. 2. Markkinointivuoden 2001/2002 kohdehinnasta vähennettäväksi määräksi vahvistetaan 18,815 euroa / 100 kg Espanjassa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 2002. Komission puolesta Franz Fischler Komission jäsen (1) EYVL L 148, 1.6.2001, s. 1. (2) EYVL L 148, 1.6.2001, s. 3. (3) EYVL L 210, 3.8.2001, s. 10.